АҞӘА, абҵара 3 — Sputnik. Аԥсны Ашәарҭааартә маҵзура аусзуҩцәа аԥсуа-қырҭуа ҳәааҟны иаанкылоу, илегалым амигрантцәа ауаа рыҭҵаара мҩаԥнагоит. Абри атәы аанацҳауеит Аԥсны Ашәарҭадаартә маҵзура аофициалтә саит.
Аԥсны Ашәарҭадартә маҵзура аусзуҩцәеи Урыстәыла Ашәарҭадаратә маҵзура аусзуҩцәеи Гал араион аҟны иааныркылеит закәандарыла аҳәаа иахысуаз Египет атәылауаа быжьҩык, Самоли атәылауаа ҩыџьа, Иемени Судани ртәылауаа фҩык. Иаанкылоу рҿахәҿыхраан ирҳәо еиқәшәаӡом.
"Иаанкылоу зегьы иахьатәи аамҭазы аибашьрақәа ахьцо мамзаргьы атеррористтә гәыԥқәа ахьыҟоу атәылақәа иахьыртәу инамаданы рыҭҵаара иаҿуп урҭ атеррористтә еиҿкаарақәа акала ирыдҳәалоу ирыдҳәаламу ҳәа", — арбоуп адырраҭараҟны.
Ашәарҭадаратә маҵзура апресс-маҵзура ишышьақәнарӷәӷәо ала Қырҭтәылантәи Аԥсныҟа изакәанымкәа амиграциа амҩасырҭа канал аиҿкаара ақырҭуа еиҿкаара ҷыдақәа рзы аинтерес аманы иҟоуп. Уи ус шакәу шьақәдырӷәӷәоит иаанкылоу рҳәамҭақәагьы.
Аусбарҭаҟны иҟоу агәаанагарақәа рыла ари аканал ала атеррористцәа Урыстәылеи Европа атәылақәеи рахь риагара еиҿкаахар алшоит.
Иаанкыло рганахь ала ашьаус хацыркуп, изакәанымкәа аҳәаа ахысра ахәҭаҷ ала. Иара иазыԥхьагәанаҭоит хәышықәса рҟынӡа аҭакра. Аҟәа ақалақь аӡбарҭа урҭ рганахь ала аусҭҵаарақәа мҩаԥыргонаҵы ҩымз ҳәа иаанкылоуп.